text: 25 år med Knudepunktet
  13 januar 2011 kl. 17.17
  Der var i dag dækket op med det helt store sønderjyske kaffebord, da Ældrecentret Knudepunktet kunne fejre 25-års jubilæum.
  Der var kager i lange baner og masser af glade mennesker ved dagens jubilæum i Vejen. 
  For 25 år siden gjorde centret som de første i landet op med den hidtidige forestilling om at gamle mennesker kun kom på plejehjem for at blive endnu ældre.
  Centret begyndte at aktivere de ældre både fysisk og psykisk, og i dag kunne de altså fejre deres 25-års jubilæum.
  Faktisk blev centret så stor en succes, at alle kommuner i landet i dag har et lignende center.
  